Skarp pris på Kia Niro EV – sættes ned med 100.000 kroner

Gaverne til potentielle elbilskøbere bliver ved med at dryppe. Kia har netop meddelt, at de sænker priserne med op til voldsomme 111.000 kroner på Niro EV MY24 lagermodeller. Det betyder at du kan køre fra forhandleren en en spritny Niro EV model-år 2024 for 274.900 kroner. Endda i en udgave, der spækket med ekstraudstyr.

Den vejledende listepris på den aktuelle model inklusive ekstraudstyr er 386.393 kroner. Det vil sige en besparelse på over 111.000 kroner.

Kia Niro EV har en batteripakke på 64,8 kWh og en WLTP-rækkevidde på 460 kilometer. Den frontmonterede motor leverer 204 heste og den må have op til 750 kilo på krogen. Det gælder for alle modeller i kampagnen.

Der er til gengæld tre forskellige udstyrsniveauer på de pågældende Kia Niro EV lagerbiler. Vil man have topmodellen, med hele baduljen, kan den nu fås for 289.900 kroner. Det er 110.000 mindre end listeprisen.

Spækket med udstyr

Fælles for alle tre er, at de har både Vehicle 2 Load, V2L, parkerings- og komfortpakke samt head-up display. Udgaven med mest udstyr har desuden både soltag og Harman-Kardon lydanlæg ombord.

Ekstraudstyr: | +V2L | + V2L | + V2L
| + Farvetillæg | + Farvetillæg | + Farvetillæg
| + Parkeringspakke | + Parkeringspakke | + Parkeringspakke
| + Komfortpakke | + Komfortpakke | + Komfortpakke
| + Head-up display | + Head-up display | + Head-up display
| + C-stople i kontrastfarve | + Harman Kardon lydanlæg | + Harman Kardon lydanlæg
| + Sølv SUV-paneler | | + Soltag
| | | + C-stolpe i kontrastfarve
Kampagnepris | 274.900 kroner | 284.900 kroner | 289.900 kroner
Listepris | 386.393 kroner | 381.395 kroner | 399.893 kroner
Besparelse | 111.493 kroner | 96.495 kroner | 109.993 kroner.

(Priserne er hentet den 22. juni 2024).

Eksempler på udstyret, der er med i alle tre varianter af Kia Niro EV er:

Varmepumpe: Opvarmning og afkøling af kabinen.

Memory i førersæde: Gem dine foretrukne indstillinger for maksimal komfort.

Ventilation og varme i forsæder: Nyd kølige sæder på varme dage og vice versa.

Adaptiv fartpilot: Hold automatisk en sikker afstand til forankørende køretøjer.

El-bagklap: Nem adgang til bagagerummet med elektronisk åbning og lukning.

Nøglefri betjening: Lås og start bilen uden at tage nøglen op af lommen.

Blindvinkel assistent: Øget sikkerhed med overvågning af blinde vinkler.

Fjernbetjent parkeringsassistent: Parkér bilen via fjernbetjening.

V2L (Vehicle-to-Load): Mulighed for at bruge bilens batteri som strømforsyning.

Head-Up Display: Hold øjnene på vejen med din køredata projiceret i forruden.

Kia tilbyder også privatleasing af de omtalte modeller. Alt efter hvor meget man lægger på disken, kan man få den billigste variant for ned til 1.995 kroner om måneden og den dyreste for 2.295 kroner. Det kræver dog, at man smider 29.995 kroner i udbetaling. Her en oversigt over leasingpriserne:

Skarp pris på Kia Niro EV – sættes ned med 100.000 kroner